అంచనాలపై ఇన్వెస్టర్ల ఆశలు
లాభాల్లోనే ముగిసిన స్టాక్‌ మార్కెట్లు
ముంబై : భారతీయ స్టాక్‌మార్కెట్లు ఒక పర్సంటేజి పాయింటు లాభపడ్డాయి. భారతీయ రిజర్వుబ్యాంకు తన వడ్డీరేట్లను సడలిస్తుందన్న అంచనాలతో ఇన్వెస్టర్లు మార్కెట్లలో కొనుగోళ్లు పెంచారు. సెన్సెక్స్‌ 332.63 పాయింట్లు పెరిగి 25,285 పాయింట్లవద్ద స్థిరపడితే నిఫ్టీ 50 సూచి 99.10 పాయింట్లు పెరిగి 7704.25 పాయింట్లవద్ద స్థిరపడింది 50షేర్‌ సూచీలు అంబు జా సిమెంట్స్‌, అల్ట్రాటెక్‌ సిమెంట్‌, బోష్‌, హిందూ స్థాన్‌ యూనిలీవర్‌, భారతీయ స్టేట్‌బ్యాంకులు 3శాతం నుంచివ 4.42శాతం చొప్పున పెరిగాయి. ఇతరత్రా ఏసియన్‌ పెయింట్స్‌, లూపిన్‌, భెల్‌; కోల్‌ ఇండియా, గెయిల్‌ఇండియా సంస్థలు 0.48 శాతం నుంచి 2.27శాతం మేర దిగజారాయి. సూచీలవారీగాచూస్తే బిఎస్‌ఇ కేపిటల్‌గూడ్స్‌ సూచి 2.01శాతం, వినియోగరంగ ఉత్పత్తులసూచి 1.80 శాతం, రియాల్టీ సూచి 1.78శాతం, బ్యాంకింగ్‌ సూచి 1.70శాతం, ఎఫ్‌ఎంసిజి 1.65శాతం చొప్పు న భారీస్థాయిలో లబ్ధిపొందాయి. ఇతర సూచీలు కూడా లాభాల్లోనే ముగిసాయి. విదేశీ ప్రత్యక్ష పెట్టు బడుల ప్రోత్సాహకమండలి మొతతం 15 ఎఫ్‌డిఐ ప్రతిపాదనలను ఆమోదించింది. వీటిలో నిప్పన్‌లైఫ్‌ బీమా, టాటా ఎఐఎ, అవైవాలైఫ్‌ వంటి సంస్థలు కూడా ఉన్నాయి. మొత్తం ఎఫ్‌డిఐ 7262 కోట్ల రూపాయల ప్రతిపాదనలకు గ్రీన్‌సిగ్నల్‌ ఇచ్చింది. యస్‌బ్యాంకులో విదేశీ పెట్టుబడులను 74శాతానికి పెంచుకునేందుకు కేబినెట్‌ ఆర్థిక వ్యవహారాల కమి టీ ఆమోదించింది. దీనితో ఎస్‌బ్యాంకు షేర్లు 2.13 శాతం పెరిగి 831.35 రూపాయలుగా ఉన్నాయి. ఆసియా ఈక్విటీమార్కెట్లు మిశ్రమ ఫలితాలతో ముగిసాయి. ముడిచమురు ఇన్వెస్టర్లను అప్రమత్తం చేసింది. అమెరికా, చైనాల నుంచి ఆర్థికగణాంకాల వైపు ఎక్కువ దృష్టిపెట్టారు. గుడ్‌ఫ్రైడే సందర్భంగా చాలా మార్కెట్లు మూతపడ్డాయి. చైనాషేర్లు ఏడో రోజు కూడా లాభాల్లోనే ముగిసాయి. ఇక దేశీయ మార్కెట్లపరంగాచూస్తే స్టేట్‌బ్యాంక్‌ ఆఫ్‌ ఇండియా రెండుశాతం, పంజాబ్‌నేషనల్‌ బ్యాంకు మూడు శాతం చొప్పున పెరిగాయి. బిఎస్‌ఇ సూచీల్లో ఎక్కు వగా కేపిటల్‌గూడ్స్‌ 2.12శాతం, వినియోగరంగ ఉత్పత్తులు 1.87శాతం, ఎఫ్‌ఎంసిజి, 1.83 శాతం, రియాల్టీ 1.79శాతం చొప్పున పెరిగాయి. బ్యాంకింగ్‌ సూచి 13 శాతం ఈనెలలో పెరిగింది. ప్రభుత్వం ఒక నిర్దిష్టమైన మూలధన కల్పన విధా నం ప్రకటించడం, కేంద్ర బ్యాంకు కూడా బేసెల్‌ నిబంధనలకు అనుగుణంగా మూలధన వనరుల సమీకరణపై స్పష్టమైన నిబంధనలు రూపొందిం చడంతో బ్యాంకింగ్‌రంగం ప్రకాశంచింది. ఇక జ్యుయెలరీ సంస్థలషేర్లు ఘోరంగా దెబ్బతిన్నాయి. 19 రోజుల సమ్మెకారణంగా మార్కెట్లలో ఈ కంపె నీల షేర్లు దెబ్బతిన్నాయి. అయితే శనివారం ప్రభు త్వం ఎక్సైజ్‌శాఖ పరంగా వ్యాపారులను ఎటు వంటి వేధింపులు గురిచేయదని హామీ ఇచ్చింది. పిసి జ్యుయెలర్‌ 1.6శాతం పెరిగింది. పర్సి స్సెంట్‌ సిస్టమ్స్‌ 18.7శాతం పెరిగింది. ఏసియన్‌ పెయింట్స్‌ 2,5శాతం దిగజారింది. సెన్సెక్స్‌లో టాప్‌ ఐదుసంస్థలు లాభపడిన వాటిలో హిందూ స్థాన్‌ యూనిలీవర్‌ 4.13శాతం, భారతీయ స్టేట్‌  బ్యాంకు 3.11శాతం, ఎల్‌అండ్‌టి 2.65శాతం, హెచ్‌డిఎఫ్‌సి 2.42శాతం, టాటామోటార్స్‌ 2.41 శాతం పెరిగాయి. నష్టాలపరంగా చూస్తే ఏసియన్‌ పెయింట్‌ 2.06శాతం, లూపిన్‌ 1.66శాతం, భెల్‌ 1.28శాతం, హీరోమోటోకార్ప్‌ 0.95శాతం, గెయిల్‌ 0.59శాతం చొప్పున నష్టపోయాయి. మొత్తంగాచూస్తే కొంతమేర రిజర్వుబ్యాంకు వడ్డీరేట్లను సవరిస్తుందన్న అంచనాలతోనే మార్కెట్లు గరిష్టంగా పెరిగినట్లు స్పష్టం అవుతోంది. రిజర్వుబ్యాంకు ఇప్పటివరకూ సవరించిన 125 బేసిస్‌ పాయింట్లకు తోడు వచ్చే సమీక్షలో కనీసం 25 బేసిస్‌ పాయింట్లు, గరిష్టంగా 50 బేసిస్‌ పాయింట్లు తగ్గిస్తుందన్న అంచనాలతో బ్యాంకింగ్‌షేర్లు ర్యాలీ తీసాయి.